Diari Oficial de la Generalitat Valenciana


Sumari del DOGV 8852, del 08-07-2020 (2020/5254)

RESOLUCIÓ de 30 de juny de 2020, de la directora general d'Habitatge i Regeneració Urbana, per la qual s'adopten determinades mesures en relació a les bonificacions en la renda del lloguer dels habitatges de promoció pública de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8852

Data del DOGV
:   08-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5254


Data del document
:   30-06-2020

Organisme emissor
:   Entitat Valenciana d'Habitatge i Sòl

Tipus de document
:   Resolució

Descriptors 

:   * habitatge
    * legislació
    * ajuda pública

RESOLUCIÓ de 30 de juny de 2020, de la directora general d'Habitatge i Regeneració Urbana, per la qual s'adopten determinades mesures en relació a les bonificacions en la renda del lloguer dels habitatges de promoció pública de la Generalitat. [2020/5254]  
Antecedents  
1. En data 24 de març de 2020, el vicepresident segon i conseller d'Habitatge i Arquitectura Bioclimàtica va dictar una resolució per la qual es bonificava el 100 %a de la renda arrendatícia i, en conseqüència, s'exonerava els arrendataris d'habitatges del parc públic del pagament de les rendes del lloguer corresponents als mesos d'abril, maig i juny de 2020.  
2. La normativa aplicable als habitatges de promoció pública de la Generalitat està fonamentalment recollida en el Decret 75/2007, de 18 de maig, del Consell, pel qual s'aprova el Reglament de protecció pública a l'habitatge, modificat pel Decret 90/2009, de 26 de juny, del Consell pel qual s'aprova el Reglament d'habitatge de protecció pública i que en la disposició addicional novena, apartat 3, regula les bonificacions econòmiques per al pagament de la renda i estableix que aquelles tindran una validesa de dos anys, transcorreguts els quals els interessats podran sol·licitar una nova bonificació acreditant documentalment els requisits per a obtindre-la.  
3. Per concedir-se una bonificació extraordinària del 100 % de la renda arrendatícia a tots els arrendataris del parc públic, com abans s'ha esmentat, es va haver de regular la situació dels arrendataris que tingueren una bonificació ordinària concedida sobre la base del que es disposa en la disposició addicional novena, apartat 3, del Decret 90/2009, ja que totes dues bonificacions no poden solapar-se.  
En conseqüència, en el cas dels arrendataris que tingueren una bonificació concedida i vigent el 14 de març de 2020, el termini de validesa d'aquesta es va suspendre mentre es trobara en vigor la bonificació extraordinària del 100 % acordada per la Resolució de 24.03.2020, del vicepresident segon i conseller d'Arquitectura Bioclimàtica, i estava previst que tornara a entrar en vigor al final d'aquesta bonificació extraordinària que, en principi, era al juliol de 2020.  
4. No obstant això, en data 22 de juny de 2020, el vicepresident segon i conseller d'Habitatge i Arquitectura Bioclimàtica ha dictat una nova resolució per la qual es bonifica el 100 % de la renda arrendatícia i, en conseqüència, s'exonera els arrendataris d'habitatges del parc públic del pagament de les rendes del lloguer corresponents als mesos de juliol i agost de 2020.  
En conseqüència, s'ha de regular una nova pròrroga de les bonificacions concedides i en vigor per dos mesos més. Açò suposa que el termini d'aquestes bonificacions ordinàries segueix interromput per dos mesos més i es reprén l'1 de setembre de 2020, per la qual cosa la finalització d'aquestes es produirà cinc mesos més enllà del venciment ordinari d'aquestes.  
  
Fonaments de dret  
I. Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica (DOGV 8671, 06.11.2019), desplegat per l'Ordre 2/2020 de 3 de febrer, de la Vicepresidència Segona i Conselleria d'Habitatge i Arquitectura Bioclimàtica (DOGV 8733, 05.02.2020).  
II. Decret 49/2020, de 17 d'abril, del Consell, d'aprovació del Reglament orgànic i funcional de l'Entitat Valenciana d'Habitatge i Sòl (EVHA)  
III. Llei 1/2013, de 21 de maig, de la Generalitat, de mesures de reestructuració i racionalització del sector públic empresarial i fundacional de la Generalitat, en l'article 27.  
IV. Article 72 de la Llei 16/2003, de 17 de desembre, de mesures fiscals, de gestió administrativa i financera i d'organització de la Generalitat, segons la redacció donada per l'article 52 de la Llei 21/2017, de 28 de desembre, que adscriu a l'Entitat Valenciana d'Habitatge i Sòl (anteriorment EIGE) el patrimoni de promoció pública de la Generalitat; corresponen també a aquesta entitat la gestió i l'administració de l'esmentat patrimoni en virtut de la mencionada normativa i del que es disposa en el Decret 118/1988, de 29 de juliol, del Consell de la Generalitat Valenciana, pel qual es determina l'abast concret de la transmissió del patrimoni de promoció pública de l'habitatge a l'IVVSA.  
  
V. Llei 8/2004, d'habitatge de la Comunitat Valenciana, en l'article 57.3.  
VI. Disposició addicional novena del Decret 90/2009, de 26 de juny, del Consell, pel qual s'aprova el Reglament d'habitatge de protecció pública, i Decret 75/2007, de 18 maig, del Consell, pel qual s'aprova el Reglament de protecció pública a l'habitatge.  
VII. Resolució del vicepresident segon i conseller d'Habitatge i Arquitectura Bioclimàtica de data 22 de juny de 2020, per la qual es concedeix una nova bonificació extraordinària del 100 % de la renda arrendatícia a tots els arrendataris d'habitatges de parc públic durant els mesos de juliol i agost de 2020.  
  
Vistos els fets, les disposicions legals esmentades i les aplicables en general, així com la proposta realitzada pel director general de l'Entitat Valenciana d'Habitatge i Sòl, la directora general d'Habitatge i Regeneració Urbana resol:  
  
Suspendre el termini de validesa de dos anys de les bonificacions ordinàries de la renda arrendatícia dels habitatges de promoció pública de la Generalitat adscrites a EVHA concedides i en vigor. El còmput del termini de validesa d'aquestes bonificacions es reprendrà el dia 1 de setembre de 2020, quan haja finalitzat el termini de les bonificacions extraordinàries acordades per les resolucions de 24 de març i de 22 de juny de 2020, del vicepresident segon i conseller d'Habitatge i Arquitectura Bioclimàtica.  
  
Aquesta resolució serà objecte de publicació en el Diari Oficial de la Generalitat i en la pàgina web d'EVHA.  
  
Contra la present resolució es podrà interposar un recurs d'alçada davant del secretari autonòmic d'Habitatge i Funció Social, competent per a resoldre'l, en el termini d'un mes a comptar de l'endemà de la publicació de la present resolució, sense perjudici que els interessats puguen interposar-hi, si escau, qualsevol recurs que estimen procedent. Transcorregut aquest termini sense interposició, la resolució serà ferma amb caràcter general.  
  
 València, 30 de juny de 2020.- La directora general d'Habitatge i Regeneració Urbana: Elena Azcarraga Monzonis.